ഏറ്റുമാനൂര് മണ്ഡലത്തിലെ മൂന്നു സ്കൂളുകള്ക്ക് പുതിയ കെട്ടിടം ഏറ്റുമാനൂര്: സര്ക്കാരിന്റെ നൂറുദിന കര്മ പരിപാടിയുടെ ഭാഗമായി ഏറ്റുമാനൂര് നിയോജക മണ്ഡലത്തിലെ മൂന്നു സ്കൂളുകള്ക്ക് പുതിയ കെട്ടിടങ്ങള് നിര്മിക്കുന്നു. സംസ്ഥാന തല ഉദ്ഘാടനം മുഖ്യമന്ത്രി പിണറായി വിജയന് ഓണ്ലൈനായി നടത്തി. മന്ത്രി വി.എന്. വാസവന് കെട്ടിടങ്ങളുടെ ശിലാസ്ഥാപനം നടത്തി. ഏറ്റുമാനൂര് ഗവണ്മെന്റ് ഗേള്സ് ഹൈസ്കൂളില് നടന്ന ഉദ്ഘാടന സമ്മേളനത്തില് നഗരസഭ ചെയര്പേഴ്സണ് ലൗലി ജോര്ജ് അധ്യക്ഷത വഹിച്ചു. തോമസ് ചാഴികാടന് എംപി മുഖ്യ പ്രഭാഷണം നടത്തി. ഹെഡ്മാസ്റ്റര് എം.എം. ക്ലമന്റ്, എക്സിക്യൂട്ടീവ് എന്ജിനിയര് അനിത, വിദ്യാഭ്യാസ സ്റ്റാന്ഡിംഗ് കമ്മിറ്റി ചെയര്പേഴ്സണ് ഡോ. എസ്. ബീന, കൗണ്സിലര്മാരായ രശ്മി ശ്യാം, ഇ.എസ്. ബിജു, പിടിഎ പ്രസിഡന്റ് കെ. തങ്കച്ചന് എന്നിവര് പ്രസംഗിച്ചു. നീണ്ടൂര് എസ്കെവി ഗവണ്മെന്റ് ഹയര് സെക്കന്ഡറി സ്കൂളില് നടന്ന ചടങ്ങില് ഏറ്റുമാനൂര് ബ്ലോക്ക് പഞ്ചായത്ത് പ്രസിഡന്റ് ആര്യ രാജന് അധ്യക്ഷത വഹിച്ചു. പൊതു വിദ്യാഭ്യാസ സംരക്ഷണ യജ്ഞം ജില്ലാ കോഓര്ഡിനേറ്റര് കെ.ജെ. പ്രസാദ്, പ്രിന്സിപ്പല് സുനിത സൂസന് തോമസ്, ഹെഡ്മിസ്ട്രസ് വി.വി. ശ്യാമള, ജില്ലാ പഞ്ചായത്തംഗം ഹൈമി ബോബി, ബ്ലോക്ക് പഞ്ചായത്ത് വൈസ്പ്രസിഡന്റ് തോമസ് കോട്ടൂര്, നീണ്ടൂര് പഞ്ചായത്ത് പ്രസിഡന്റ് വി.കെ. പ്രദീപ്, പഞ്ചായത്ത് സ്ഥിരം സമിതി അധ്യക്ഷരായ പി.ഡി. ബാബു, കെ.എസ്. രാഗിണി, വിദ്യാഭ്യാസ ഉപഡയറക്ടര് എന്. സുജയ, ഡയറ്റ് പ്രിന്സിപ്പല് മിനി ബെഞ്ചമിന്, പാല ഡിഇഒ കെ. ജയശ്രീ, പിടിഎ പ്രസിഡന്റ് കെ.ബി. ശശി കല്ലുവേലില് എന്നിവര് പ്രസംഗിച്ചു. ആര്പ്പൂക്കര മെഡിക്കല് കോളജ് ഗവണ്മെന്റ് ഹയര് സെക്കന്ഡറി സ്കൂളില് നടന്ന സമ്മേളനത്തില് ബ്ലോക്ക് പഞ്ചായത്ത് പ്രസിഡന്റ് ആര്യ രാജന് അധ്യക്ഷത വഹിച്ചു. ജില്ലാ പഞ്ചായത്തംഗം ഡോ. റോസമ്മ സോണി, ജില്ലാ റീജണല് ഡെപ്യൂട്ടി ഡയറക്ടര് പി.വി. പ്രസീദ, പഞ്ചായത്ത് പ്രസിഡന്റ് റോസിലി ടോമിച്ചന്, പഞ്ചായത്തംഗം അരുണ് ഫിലിപ്പ്, പിടിഎ പ്രസിഡന്റ് മനോജ് കുമാര്, പ്രിന്സിപ്പല് രാജി രാമദാസ് എന്നിവര് പ്രസംഗിച്ചു.